पत्रकारिता कला भएकाले त्यसमा कला पनि प्रयोग गर्न जान्नुपर्दछ । यस्ता समाचारमा यही ऐनका दफा उल्लेख गरेर कानुनमा यस्तो भनिएकाले थप तथ्य खोज्न सकेनौँ भनेर अडियन्सको विश्वसनीयता कायम राखिराख्न सकिन्छ । समाचार वा समाचार–सामग्री प्रस्तुत भएपछि अन्त्यमा ऐनमा यस्तो व्यवस्था भए पनि सार्वजनिक हितका लागि यसो गरिएको हो भन्न सकिन्छ । यदि सार्वजनिक हितका उद्देश्यले गोप्य रूपमा ध्वनि रेकर्ड गरिएको वा तस्वीर खिचिएको भए आधार र प्रमाण खुलाउनुपर्ने अवस्थामा स्रोतको संरक्षण गरी त्यसलाई सार्वजनिक गर्न सकिन्छ ।
